24PES-356

Nafarroako Alderdi Popularrari atxikitako foru parlamentari Maribel García Malo andreak idatziz erantzuteko galdera egin du, Nafarroako Gazteriaren Institutuaren eta Nafarroako Gazteriaren Kontseiluaren jarduketei buruz (11-24/PES-00356). Hona hemen Nafarroako Gobernuko Etxebizitzako, Gazteriako eta Migrazio Politiketako kontseilariak horretaz ematen duen informazioa:

Lehenik eta behin, jasota utzi behar da presidenteak ez duela oraindik dimititu edo, gutxienez ere, Nafarroako Gazteriaren Institutuak ez du horren konfirmazio ofizialik jaso. Presidenteak jardunetan jarraitzen du eta, antza denez, asanbladak duen hurrengo saiora arte ez da irmoa izanen ezagutzera emandako dimisioa.

Beraz, azken hilabeteetan zehar harreman berbera mantendu da, azken urteotan sendoagoa izan dena erakundeak aurrean dituen inguruabarrengatik. Harremanetan jarraitu da nola maila teknikoan hala zuzendaritzako alorrean, Nafarroako Gobernuak eskura dituen ekintza guztiekin laguntzen Nafarroako Gazteriaren Kontseiluak egokiro funtzionatzeko.

Jarraian zerrendatzen dira 2024ko ekainetik izan diren komunikazio guztiak:

|  |  |  |  |
| --- | --- | --- | --- |
| Gogorarazpena | Mezu | 2024/06/12 | Eskaera ez da artatu |
| hitzarmen izenduna | elektronikoa |  | orain arte |
| formalizatzeko falta den |  |  |  |
| dokumentazioari buruz |  |  |  |
| Gonbidapena | Mezu | 2024/08/28 | Eskaera ez da artatu |
| Gazteriaren Erakundearteko | elektronikoa |  | orain arte |
| Kontseiluko ordezkaria |  |  |  |
| izendatzeko |  |  |  |
| Gonbidapena | Telefono | 2024/09/06 | Eskaera artatu da |
| Gazteriaren Sarien Aholkularitza | deia |  |  |
| Batzordean parte hartzeko |  |  |  |
| Gazteriaren Sarien | Mezu | 2024/09/11 | Eskaera artatu da |
| Aholkularitza Batzordean | elektronikoa |  |  |
| parte hartzeko |  |  |  |
| deialdia |  |  |  |
| Gazteriaren Sarien | Aurrez aurrekoa | 2024/09/18 | Eskaera artatu da |
| Aholkularitza Batzordea |  |  |  |

Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko irailaren 25ean

Etxebizitzako, Gazteriako eta Migrazio Politiketako kontseilaria: Begoña Alfaro García